ועדת החוקה, חוק ומשפט, כנסת 20, פרוטוקול מספר 697, 2018-11-05 12:30

ניסן סלומינסקי: צוהריים טובים, חבריי חברי הכנסת, אנשי הממלכה והמייצגים את הגופים השונים.

ניסן סלומינסקי: יש כאן בקשה.

ניסן סלומינסקי: מי יסביר אותה?

נעמה מנחמי: הממשלה.

ניסן סלומינסקי: בבקשה.

רוני נויבואר: משרד המשפטים היה אמור להביא תקנות.

רוני נויבואר: חוק אשראי הוגן כידוע עבר, וכל הוראותיו, למעט הוראה ספציפית אחת שנוגעת לגובה הריבית – עניינים מסוימים – אמורים להיכנס לתוקף בשבת הקרובה.

ניסן סלומינסקי: בשבת?

רוני נויבואר: כן.

ניסן סלומינסקי: אמרתי לכם שאסור לקבוע תאריכים לועזיים.

רוני נויבואר: כן.

רוני נויבואר: צריך לבדוק מתי זה יוצא.

ניסן סלומינסקי: תמיד צריך לעשות תאריכים עבריים.

רוני נויבואר: נכון.

רוני נויבואר: וגם צריך לבדוק אותם בלוח השנה, שזה גם משהו.

רוני נויבואר: בכל מקרה, החוק אמור להיכנס לתוקף.

רוני נויבואר: מלכתחילה תוכנן שהתקנות - - -

ניסן סלומינסקי: הישיבה זה לדחיית התקנות שלא יהיו בשבת, שיהיו ביום שישי או ביום ראשון?

רוני נויבואר: כן.

ניסן סלומינסקי: מה אתם מציעים?

רוני נויבואר: התשעה בנובמבר זה יום שישי.

ניסן סלומינסקי: ניתן להם יום אחד, שיהיה ביום ראשון.

ניסן סלומינסקי: זה בסדר.

ניסן סלומינסקי: אפשר להצביע על זה?

רוני נויבואר: מה שקרה שתכננו שיהיו תשעה חודשים שיעמדו בין המועד שבו משרד המשפטים יביא את התקנות לבין המועד שבו החוק ייכנס לתוקף, על מנת לאפשר במהלך תשעת החודשים האלה, לגופים השונים שכפופים לחוק, להתארגן לתחילתו.

רוני נויבואר: הנחת המוצא שחוק אשראי הוגן שינה הרבה דברים באופן שבו הגופים צריכים לתת את השירות שלהם, ולכן ממילא תשעה חודשים היו זמן רלוונטי ממועד פרסום התקנות.

רוני נויבואר: אלא שלצערנו, כשישבנו ובחנו את התקנות, ניסחנו אותן וכו', לקח יותר זמן ממה שצפינו, מכל מיני סיבות שאני יכולה לפרט.

ניסן סלומינסקי: מותר לי לשאול כמה זה יותר זמן ממה שציפינו?

רוני נויבואר: זה הפער של 15 חודשים.

רוני נויבואר: קיווינו שהחוק ייכנס לתוקף עכשיו.

רוני נויבואר: קיווינו שאחרי שישה חודשים נוכל להביא את התקנות.

רוני נויבואר: זה העיכוב.

רוני נויבואר: העיכוב שלנו שהתקנות היום נמצאות על שולחן הוועדה כדי לדון בהן.

ניסן סלומינסקי: משרד המשפטים מודה בזה שהוא אשם?

רוני נויבואר: משרד המשפטים חושב שהוא לא אשם.

ניסן סלומינסקי: הוא זרק את זה על משרד אחר?

רוני נויבואר: אנחנו מוכנים גם לזרוק על אחרים.

ניסן סלומינסקי: בטח על האוצר, בטח על - - -

רוני נויבואר: יש סיבות, ואני יכולה לפרט אותן אם אדוני יבקש, אבל ממילא זו התוצאה שאליה הגענו.

נעמה מנחמי: העיכוב הוא 15 חודשים?

רוני נויבואר: העיכוב בתחילת החוק יהיה - - -

חן פליישר: העיכוב מהמועד המתוכנן של פרסום התקנות.

ניסן סלומינסקי: תכננתם שיהיו שישה חודשים, והיו 15 חודשים.

רוני נויבואר: נכון.

רוני נויבואר: אני יכולה גם לפרט.

רוני נויבואר: בסוף החוק הזה הרי מאגם לתוכו שני רגולטורים.

רוני נויבואר: יש רגולטור אחד שמכיר את השוק שלו היטב, מאחר ששנים הוא כבר אמון על השוק, ויש רגולטור אחד שלומד את הדרך, כשאנחנו חושבים שזו תופעה ברוכה בסך הכול שהוא לקח את זה על עצמו.

רוני נויבואר: אנחנו חושבים שזה דבר ראוי ששוק האשראי החוץ בנקאי ייכנס לפיקוח, ובהקשר הזה לקח יותר זמן ממה שצפינו, מאחר שתוך כדי למידת השוק הם כבר היו צריכים להעביר לנו את העמדות שלהם בנוגע למה שצריך להיות בתקנות, עקב כך גם אנחנו התעכבנו.

רוני נויבואר: עם זאת, את התוצאה הסופית זה לא משנה, כי בתוצאה הסופית החוק היה אמור להיכנס לתוקף אחר 15 חודשים, ביום שישי הקרוב, ואנחנו מבקשים לדחות את תחולת החוק בתשעה חודשים.

רוני נויבואר: אנחנו גם מבקשים מאדוני היושב-ראש ומהוועדה לקיים דיון בתקנות, על מנת שלא ייפתח שוב פער בין המועד שבו החוק נכנס לתוקף לתשעת חודשי ההכנה שצריכים להיות, אולי קצת פחות.

ניסן סלומינסקי: גברתי המכובדת באה להגיד לי שהיו לכם 15 חודשים ולנו את רוצה לתת שבועיים?

רוני נויבואר: אנחנו לא רוצים לתת לאדוני שבועיים, אנחנו מבקשים מאדוני, ככל שניתן, לקבוע דיון בתקנות.

רוני נויבואר: אדוני כמובן הוא בעל הסמכות.

רוני נויבואר: בסוף, הרעיון היה לאפשר תשעה חודשים.

רוני נויבואר: אם יהיו שמונה חודשים, אני לא בטוחה שאנשים ייפלו מהכיסא.

רוני נויבואר: אבל ככל שניתן - - -

ניסן סלומינסקי: יש אפשרות אחרת, לנתק בין החוק לבין התקנות.

נעמה מנחמי: זה קשה מאד.

רוני נויבואר: - - -

ניסן סלומינסקי: רגע, רגע, רגע, רבותיי.

ניסן סלומינסקי: מאחר שהתקנות פרוסות בפני כולם, כולם כבר יודעים מה התקנות, כבר לפני חודש – נכון שיבואו ויגידו: אנחנו לא יודעים מה אתה תעשה בוועדה, יכול להיות שתהפוך לנו הכול – כבר אפשר להתחיל להתארגן, לא צריכים לחכות עד שנגמור לאשר את התקנות, ומאז לקחת את תשעת החודשים להתארגנות.

ניסן סלומינסקי: גוף סביר, שלא נדבר על הבנקים, היה יכול כבר לפני חודש, כשהם ראו את התקנות, כבר להתחיל להתארגן.

ניסן סלומינסקי: יכול להיות שבסוף יהיו שינויים, אבל אחרי שהתארגנו ויהיו שינויים, עושים את השינויים האלה.

ניסן סלומינסקי: בשביל השינויים שהוועדה תעשה לא צריכים תשעה חודשים, ואז יש אפשרות לנתק בין זה לזה.

ניסן סלומינסקי: אני אומר את זה כאופציה.

ניסן סלומינסקי: עוד מעט נדבר על זה ונראה.

ניסן סלומינסקי: אני מבין שהיום אנחנו לא דנים בתקנות עצמן, אנחנו דנים רק על הבקשה לדחות את התחולה.

רוני נויבואר: נכון.

רוני נויבואר: כדי לדחות את התחולה הנחנו על שולחנה של הכנסת את החוק, כי זה תיקון חקיקה ראשי, שנותן את אותו פרק זמן שהיה אמור להיות כזמן הכנה.

ניסן סלומינסקי: אם אני מבין נכון, אולי אני זוכר, אחד הנושאים החשובים זה היה תקרת הריבית.

ניסן סלומינסקי: את תקרת הריבית השתנו על כולם, גם על הבנקים.

ניסן סלומינסקי: זה היה מהפך.

ניסן סלומינסקי: חשבו שהבנקים יתמוטטו, אבל בסוף ראינו שזה בסדר, הם עוברים את זה, אפילו בחיוך.

ניסן סלומינסקי: תקרת הריבית הזאת כבר חלה או שגם היא תידחה?

ניסן סלומינסקי: אני מבין שיש הבדל בין הגופים החוץ בנקאיים לבין הבנקים.

ניסן סלומינסקי: רק תאירי את עיניי על מי התקרה הזאת חלה ולמי התקרה הזאת תידחה.

רוני נויבואר: התקרה הזאת חלה כרגע על הגופים.

רוני נויבואר: בהוראת התחולה, מה שנכתב - - -

ניסן סלומינסקי: הם לא תלויים בתקנות.

ניסן סלומינסקי: עליהם הנושא הזה חל.

רוני נויבואר: הרי היה הנושא שהתקרה לפי החוק המקורי - - -

ניסן סלומינסקי: הם היו ב-7.5%, הם היו בבעיה, והגדלנו להם את זה ל-15%.

רוני נויבואר: בדיוק.

רוני נויבואר: לצורך העניין השוק החוץ בנקאי, הייתה לו תקרה נמוכה, ולכן המהלך הראשון היה שתוך 60 יום, מיום פרסומו של החוק, התקרה הוגבהה לגבי מלווה מוסדי.

רוני נויבואר: הגדרת מלווה מוסדי זה מי שקיבל רישיון מרשות שוק ההון.

רוני נויבואר: כלומר, אם רשות שוק ההון נתנה למישהו רישיון, חלפו 90 ימים מיום פרסומו של החוק, הוא נהנה מתקרת ריבית שקבועה בחוק הזה.

ניסן סלומינסקי: למה על הבנקים זה לא חל?

רוני נויבואר: הבנקים – בחלק מהמצבים הטענה הייתה שאנחנו נוגעים בריבית האפקטיבית שלהם, לכן הם צריכים להתארגן.

ניסן סלומינסקי: הבנקים הרי התהדרו בזה שכל הריבית שלהם – הם הראו לנו כאן

ניסן סלומינסקי: בטבלאות וכו' – אם אני זוכר נכון אז, זה היה 3.5%.

ניסן סלומינסקי: נכון שבריבית החריגה וכו' בסוף התברר לנו בדלת האחורית שיש כל מיני עסקאות שאנחנו לא יודעים עליהן, ששם הריביות גבוהות, אבל פורמלית אמרו לי שהבנקים במרחק אדיר.

ניסן סלומינסקי: רציתי לשים 10%, אם אני זוכר נכון, ולראות שהם לא יתקרבו לזה בכלל.

ניסן סלומינסקי: הבנקים נמצאים רחוק מאוד, אז איזה ריבית אפקטיבית?

רוני נויבואר: מה שאז אמרת, נעמה מנחמי, שהבנקים ברוב ההלוואות שלהם אכן לא נמצאים באזור הרלוונטי, אבל מאחר שאנחנו מפחיתים - - -

ניסן סלומינסקי: הם לא מתקרבים בכלל, אז למה אי-אפשר היה להחיל את זה עליהם?

רוני נויבואר: החלטת המדיניות אז הייתה שאנחנו נותנים 15 חודשים לכניסתו של החוק כדי להוריד את הריבית, גם באזורים שכן נוגעים בריבית הבנקים.

ניסן סלומינסקי: אם המסה האדירה של הבנקים כל כך רחוקה מהתקרה ורק יש בשוליים – כך הם הציגו לנו את זה – למה הם צריכים כל כך הרבה זמן להתארגנות?

רוני נויבואר: בזמנו מה שהוחלט - - -

ניסן סלומינסקי: "התארגנות" זאת מילת קסם, מה שנקרא.

חן פליישר: אולי צריך רגע לדבר על מה שיש בתקנות - - -

ניסן סלומינסקי: קודם כול אני מדבר רק על הריבית.

נעמה מנחמי: אבל התקנות מתכתבות עם זה.

רוני נויבואר: זה משפיע על הגובה.

חן פליישר: התקנות משפיעות על היכולת לחשב את הריבית.

חן פליישר: הרי האתגר פה הוא לחשב מה העלות הממשית.

חן פליישר: בתקנות יש שני חלקים שמשפיעים על החישוב של העלות הממשית.

ניסן סלומינסקי: כל מה שאת אומרת, לפני שאת מפרטת, היה צריך להיות אמור גם לגבי הגופים החוץ-בנקאיים.

חן פליישר: אבל על הגופים החוץ-בנקאיים כבר הייתה תקרה ורק היטבנו איתם, העלינו את התקרה ביחס למה שהיה קודם.

חן פליישר: בבנקים לא הייתה תקרה.

חן פליישר: זאת אומרת, פעם ראשונה תהיה תקרה וצריך מנגנון שלם של התארגנות בשביל לעשות את החישובים האלה.

חן פליישר: כמובן שזה הרבה - - -

ניסן סלומינסקי: זאת מילת קסם - -

חן פליישר: לא.

חן פליישר: זאת לא מילת קסם.

ניסן סלומינסקי: - - אני מניח שזה שלושה-ארבעה ימים לעשות את החישובים.

חן פליישר: מדובר גם על שינויים משמעותיים במערכות המחשוביות, גם על פריסה רחבה מאוד.

חן פליישר: צריך לזכור שלבנקים יש פריסה ארצית רחבה על הכשרה של אנשים שיושבים מול לקוחות.

ניסן סלומינסקי: מי יכול לעמוד מול המילים האלה "התארגנות" וכו'?

ניסן סלומינסקי: אלה מילים כאלה גדולות שאנחנו מפחדים מהן - -

חן פליישר: לכן המדיניות הייתה - - -

ניסן סלומינסקי: - - אבל אני לא מדמיין לעצמי שזה לוקח כל כך הרבה זמן.

חן פליישר: ההערכות של גורמי המקצוע שזה הזמן המינימלי שנדרש, ולכן גם הכנסת העבירה את החוק ונתנה את אותם שישה חודשים לתקנות ועוד תשעה חודשים להיערכות אחרי שהמצב המשפטי יהיה ברור.

חן פליישר: אנחנו מבקשים לשמר את אותה החלטה מאז.

חן פליישר: הכנסת בעצמה החליטה.

חן פליישר: אז היא חשבה שזה ראוי.

חן פליישר: לא השתנה מבחינתנו דבר.

ניסן סלומינסקי: עוד מישהו רוצה לומר את דברו?

ניסן סלומינסקי: – כן, דני.

ניסן סלומינסקי: צוהריים טובים.

דניאל מזרחי: צוהריים נהדרים.

דניאל מזרחי: אדוני, ישבנו פה לפני שנה וכמה חודשים, זה בער בעצמותיי ואמרתי לאדוני: מה יהיה?

דניאל מזרחי: הגבלת הריבית קיימת ולא הוחלט על הוצאות שניתן יהיה להחריג מתקרת הריבית בהקמת הלוואה.

דניאל מזרחי: להזכירך, הלוואות יכולות גם לנוע בסכומים של 5,000 ש"ח, 10,000 ש"ח ו-20,000 ש"ח.

דניאל מזרחי: אם לא יתאפשרו הוצאות כאלה שיוחרגו מתקרת הריבית, לא ניתן יהיה לבצע עסקאות.

דניאל מזרחי: ואז אמרתי לאדוני: מה יהיה?

דניאל מזרחי: אמרת: חצי שנה.

דניאל מזרחי: אמרת: דני, אז חצי שנה יסתדרו אנשים.

דניאל מזרחי: חלפה שנה, ועוד חודשיים ועוד שלושה חודשים, עדיין אין תקנות מצד אחד, ומצד שני יש חוק.

דניאל מזרחי: כיום אנחנו נמצאים בבעיה ואנחנו מסרבים ללקוחות גם מטעמים מסחריים וגם אף אחד לא רוצה להיות פורע חוק.

דניאל מזרחי: אני אביא דוגמה.

דניאל מזרחי: מאחר שגם ניכיון צ'ק הוגדר כעסקת הלוואה, עסקאות של 5,000 ש"ח ו-10,000 ש"ח, אנחנו יכולים לגבות עליהן שלושה שקלים, חמישה שקלים.

דניאל מזרחי: אני מפנה לעסקאות שלקוח מגיע עם משכורתו ומבקש לקבל שירות או לקוח מוסר צ'ק לשבוע ימים.

דניאל מזרחי: ישבנו עם אנשי המקצוע – משרד האוצר, משרד המשפטים – העלינו את הטענות.

דניאל מזרחי: ראו, הבינו, הוציאו המלצות.

דניאל מזרחי: דרך אגב בהמלצות יש המון היגיון והן מניחות את הדעת, רק שהן בגדר המלצות.

דניאל מזרחי: אני מבקש שכל עוד אין תקנות, אולי לפחות לא לבצע אכיפה, כי אחרת אנחנו מסרבים למאות לקוחות בחודש.

דניאל מזרחי: ואני רק אחד מיני רבים, אני מתאר לעצמי שאלפים מסורבים או פורעי חוק.

דניאל מזרחי: ברשותכם, אם אפשר, לפחות לא לאכוף את זה כל עוד אין תקנות.

דניאל מזרחי: תודה.

דוד דהאן: תודה, אדוני היושב-ראש, אני רוצה לחזור על מה שאמרתי בדיונים אחרים.

דוד דהאן: בריביות נעשה שימוש לרעה בנושא של אישורי המסירה.

דוד דהאן: נעשים המון תרגילים באישורי המסירה, כדי להביא את זה למעמד צד אחד – דיון במעמד צד אחד – כדי להכניס את זה למסלול של לעשות על זה ריביות וריביות במסלול של מרמה.

דוד דהאן: אני חושב שצריך לתת את הדעת בנושא הזה.

דוד דהאן: חזרתי על זה בנושאים שונים ואחרים, ואני חושב שגם כאן

דוד דהאן: צריך להתייחס לנושא הזה עם כל החשיבות שלו ולשים את זה על השולחן.

ניסן סלומינסקי: לא כל כך הבנתי איך זה מתקשר לפה, אבל הבנו את הדברים.

ניסן סלומינסקי: האם יש עוד מישהו שרוצה לדבר?

ניסן סלומינסקי: – כולם שותקים.

ניסן סלומינסקי: לדחות את זה בעוד תשעה חודשים, אני לא יודע איך להגדיר את זה, זה קצת בושה לכולם וגם לנו אחרי שכבר נתנו וכו', כשעכשיו עוד תשעה חודשים?

ניסן סלומינסקי: זה נראה לא סביר.

ניסן סלומינסקי: להערכתי יש שתי אופציות: או שנדחה בחצי שנה מיום אישור התקנות, או תשעה חודשים מהיום, כי הרי כבר כולם יודעים היום מה התקנות וכבר יכולים להתארגן לקראתן.

ניסן סלומינסקי: אני מניח שאם עשו עבודה טובה והשינויים סבירים, לא יהיו מהפכים גדולים שיצטרכו לשנות תפיסות עולם.

ניסן סלומינסקי: לכן כבר היום זה קיים, כבר היום יכולים להתארגן, לכן אפשר לקחת מהיום תשעה חודשים, ואז אף אחד מאיתנו לא יהיה לחוץ, או לעשות שישה חודשים.

ניסן סלומינסקי: תשעה חודשים זה צריך להיות מיום אישור התקנות, נכון?

חן פליישר: תשעה חודשים זה במקור.

נעמה מנחמי: ההצעה שנמצאת היום על השולחן היא תשעה חודשים מיום שבת, אפקטיבית זה תשעה חודשים מהיום, שזה הצעתו של אדוני.

נעמה מנחמי: שישה חודשים, אני חייבת להגיד שקצת קשה עם זה, כי גם לא ברור מה התוקף של החוק - - -

ניסן סלומינסקי: לא הבנתי.

ניסן סלומינסקי: שישה חודשים זה יכול להיות יותר קצר מהתשעה חודשים או יותר ארוך?

נעמה מנחמי: זה יכול להיות גם יותר קצר וגם יותר ארוך.

נעמה מנחמי: כלומר, אם הוועדה לא תאשר, אם הכנסת תיכנס לבחירות - - -

ניסן סלומינסקי: זה יכול להיות כך או כך, לכן אמרתי שיש שתי אפשרויות.

ניסן סלומינסקי: אפשרות אחת זה מהיום – אני לא יודע מה מופיע בחוק.

ניסן סלומינסקי: אם זה מופיע, זה טוב, אבל חשבתי שבחוק מופיע מרגע שנאשר את התקנות.

נעמה מנחמי: לא, לא, לא.

נעמה מנחמי: תשעה חודשים מהיום.

ניסן סלומינסקי: מהיום תשעה חודשים זו אפשרות אחת.

ניסן סלומינסקי: אפשרות שנייה, אם תרצו שנחכה עד אישור התקנות, יהיו רק שישה חודשים.

ניסן סלומינסקי: אם נצליח לעשות מהר – הפסדתם; נעשה לאט – "הרווחתם".

ניר ימין: אני מחברת כ.א.ל.

ניר ימין: קודם כול, אנחנו רוצים כמובן לברך את משרדי הממשלה, בנק ישראל ומשרד המשפטים, על התיקון שבעינינו מתבקש לאור ההיערכות ומה שאנחנו רואים שקורה אצלנו - - -

ניסן סלומינסקי: לא הבנתי.

ניסן סלומינסקי: לברך?

ניר ימין: לברך על הדחייה המוצעת, על הדחייה של החוק שהם הביאו לוועדה.

ניסן סלומינסקי: חשבתי שאתה מברך אותם על זה שלקח להם 15 חודשים.

ניר ימין: התכוונתי כמובן במובן החיובי.

ניר ימין: הברכה נובעת מזה שכיום יש אי-ודאות מאוד גדולה.

ניסן סלומינסקי: אתם עדיין קשורים לבנקים או שכבר השתחררתם מהבנקים?

ניר ימין: אנחנו עדיין מוחזקים 80% בידי דיסקונט.

ניסן סלומינסקי: אז אני מבין שאתה מברך.

ניסן סלומינסקי: זה בסדר.

ניר ימין: זה לא קשור.

ניסן סלומינסקי: זה היה בצחוק.

ניר ימין: כיום שוררת אי-ודאות מאוד מאוד גדולה בנוגע לאופן יישום החוק.

ניר ימין: יש כמה נושאים קריטיים, שגם הפיקוח על הבנקים וגם משרד המשפטים מודעים להם, כי אנחנו מדברים איתם.

ניר ימין: אני מניח שלא רק אנחנו מדברים איתם על הנושאים האלה, ולכן הם הביאו את התיקון לפתחה של הוועדה.

ניר ימין: מבין שתי החלופות שהצעת, אדוני, אני חושב שהחלופה הראשונה הרבה יותר משרתת את מה שהתיקון נועד להשיג.

ניר ימין: כלומר, התקנות נועדו להסדיר כמה וכמה נושאים, שבלי שיסדירו אותם, אי-אפשר ליישם את החוק הזה כמו שצריך.

ניר ימין: אחד מהם זה שיעור עלות ממשית, יש נושאים נוספים כמו עסקאות קרדיט - - -

ניסן סלומינסקי: זאת אומרת, אתה אומר מעכשיו תשעה חודשים.

ניר ימין: לא, החלופה הראשונה.

ניר ימין: שישה חודשים ממועד התקנת התקנות.

ניר ימין: יש נושאים קריטיים: שיעור עלות ממשית זה נושא אחד; עסקות קרדיט; עסקאות ניכיון; שינויים שנעשים בחוזה; טלפונים כשרים.

ניר ימין: יש שלל נושאים שצריכים להיות מוסדרים.

ניר ימין: חלקם אולי טעונים חקיקה ראשית, חלקם אולי יכולים להיות מוסדרים בתקנות.

ניר ימין: זה פרק זמן שאנחנו חושבים שהוא מינימלי כדי לוודא ולהסדיר אותם.

ניר ימין: לכן אנחנו חושבים שהחלופה הראשונה שהצעתי, החלופה המועדפת, היא חצי שנה ממועד התקנת התקנות.

ניר ימין: אנחנו מודעים למה שעו"ד מנחמי, היועצת המשפטית של הוועדה, העירה לעניין זה שכלל לא נהוג להתנות כניסתו של חוק לתוקף בהתקנת תקנות.

ניר ימין: זה אכן חריג.

ניר ימין: זה קורה לפעמים, למשל בחוק נתוני אשראי.

ניר ימין: בתיקון הנוכחי ובתיקונים קודמים עשו את זה במנגנון מסוים שאמרו שאם לא הותקנו תקנות, השר ידחה בצו את מועד כניסתו של החוק לתוקף לתקופות מסוימות, לפרק זמן מסוים.

ניר ימין: זה משהו שהוא אומנם חריג, אבל בעינינו אפשר להתגבר עליו, ובלבד שהתוצאה בסוף תהיה התוצאה הראויה.

נעמה מנחמי: לצערנו יש לנו בוועדה חוק שכבר 15 שנה מחכה לתקנות שלו.

ניסן סלומינסקי: טיבי, מה איגוד הבנקים אומר?

רוני נויבואר: דווקא התקנות כרגע הן פה.

נעמה מנחמי: אנחנו מדברים על מכרזים - - -

ניסן סלומינסקי: טיבי, יש לכם עמדה?

ניר ימין: אפשר לקצוב את זה לכמה תקופות.

ניסן סלומינסקי: יש מנכ"ל לאיגוד הבנקים?

טיבריו רבינוביץ: יש מנכ"ל לאיגוד הבנקים, ודאי.

ניסן סלומינסקי: מי זה?

טיבריו רבינוביץ: קוראים לו "משה פרל".

ניסן סלומינסקי: איך?

טיבריו רבינוביץ: "משה פרל" שמו, אתה מכיר אותו היטב.

טיבריו רבינוביץ: אתה שואל אם כבר יש? טרם.

ניסן סלומינסקי: אני יודע שיש.

ניסן סלומינסקי: שאלתי אם כבר - - -

טיבריו רבינוביץ: לא.

טיבריו רבינוביץ: עוד לא.

ניסן סלומינסקי: זה כמעט כמו לבחור רמטכ"ל או מפכ"ל.

טיבריו רבינוביץ: אנחנו מצטרפים לעמדתו של עו"ד ימין.

טיבריו רבינוביץ: גם אנחנו רוצים לכל הפחות שישה חודשים מיום אישור התקנות.

טיבריו רבינוביץ: להזכירך, אדוני, ביקשנו יותר זמן להיערכות בשעתו, והוועדה החליטה לקצוב את הזמן.

ניסן סלומינסקי: אתה חושב ששישה חודשים מיום אישור התקנות - -

טיבריו רבינוביץ: לפחות.

ניסן סלומינסקי: - - זה יותר זמן מאשר תשעה חודשים מהיום?

טיבריו רבינוביץ: לא יודע, אבל אנחנו מעדיפים ודאות.

ניסן סלומינסקי: תאתגרו אותי, ואנחנו בשבוע הבא נסיים את אישור התקנות ויישארו לכם רק שישה חודשים.

ניסן סלומינסקי: זה בסדר.

ניסן סלומינסקי: אני חושב שזה בסדר, כי אני חושב ששישה חודשים זה די והותר.

טיבריו רבינוביץ: אנחנו מעדיפים את הוודאות.

ניסן סלומינסקי: ליבנת, רצית להגיד משהו?

ליבנת פישר: זה לא העניין של זמן, כמו שטיבי אמר, זה העניין שאנחנו חייבים תמונה מלאה לנגד עינינו כדי לפתח.

ליבנת פישר: נכון שיש טיוטה, אבל טיוטה זה לא משהו מוגמר.

ליבנת פישר: מבחינתנו כל סוג הלוואה שאדוני יחליט אם כן תיכנס לחוק או לא, זה פיתוח משמעותי של כמה חודשים.

ליבנת פישר: בסוף טובת הלקוח לנגד עינינו ואנחנו רוצים שהוא יקבל את כל הגילוי ונעמוד בכל החובות מכוח החוק.

ליבנת פישר: על כן אנחנו חייבים שישה חודשים בוודאות מלאה עם תמונה מלאה מול עינינו.

ניסן סלומינסקי: מה אתם אומרים?

רוני נויבואר: אדוני, בכפוף להערה של היועצת המשפטית של הוועדה, גם אנחנו היינו מעדיפים שישה חודשים, אבל במידה רבה אנחנו חושבים שזה שיקול של הוועדה מה היא מעדיפה.

ניסן סלומינסקי: שישה חודשים מאישור התקנות.

רוני נויבואר: אנחנו הנחנו את התקנות, כך שהדברים כרגע לא תלויים בנו.

רוני נויבואר: היות שתרחישים פוליטיים קשה מאוד לנבא, היינו מעדיפים שישה חודשים.

רוני נויבואר: אנחנו רוצים לראות את החוק נכנס לתוקף, כך שמה שהוועדה תחליט, אם נוח לה להתלות את החוק בתקנות.

ניסן סלומינסקי: התקנות עצמן, כמה הן שוקלות?

נעמה מנחמי: זה כמה עמודים, ויש בהם הוראות - - -

רוני נויבואר: ארבעה עמודים.

רוני נויבואר: זה פונט גדול ורווחים.

רוני נויבואר: לא ארבעה עמודים של הצעת חוק.

ניסן סלומינסקי: יש שם נושאים סבוכים מאוד?

רוני נויבואר: לא סבוכים מאוד, אבל יש נושאים המצריכים דיון, אדוני.

נעמה מנחמי: יש שם לא מעט שאלות לדיון.

רוני נויבואר: יש שם שאלות לדיון.

רוני נויבואר: אנחנו לא חושבים שהן תקנות פשוטות, לגמרי בנליות.

רוני נויבואר: צריך לדון.

ניסן סלומינסקי: אני מנסה לחשוב כמה זמן זה ייקח.

ניסן סלומינסקי: ישיבה אחת או שתיים?

רוני נויבואר: ישיבה אחת או שתיים.

נעמה מנחמי: עדיין לא התחלנו לשבת עליהן.

נעמה מנחמי: קיבלתי את זה לטיפולי אתמול, אז אני בעצמי - - -

ניסן סלומינסקי: מה אנחנו עושים עם ההערה של דני לגבי דברים שקשים עליהם מאוד?

ניסן סלומינסקי: עכשיו הכול נדחה עוד פעם, כל ההלוואות הקטנות האלה שיצרו אבסורד.

ניסן סלומינסקי: אני מניח שהחוק מטפל בהם, נכון?

דניאל מזרחי: ישבנו בפגישות עבודה גם עם רשות שוק ההון, הם קיבלו את הטענות.

דניאל מזרחי: עוד לא קיבלנו תקנות, כך שאני לא יודע אם מישהו התייחס אליהן.

דניאל מזרחי: דוגמה אבסורדית למשל, אדוני, לקוח שמבקש לבצע עסקה ומבקש לקבל את התמורה בעשר העברות בנקאיות שונות.

דניאל מזרחי: זה כשלעצמו זה הוצאות שאני משלם ישירות לבנק, אי-אפשר להתעלם מהן.

דניאל מזרחי: כרגע כל מה שאני אגבה זה בתקרת הריבית.

דניאל מזרחי: לקוח מבקש לקבל צ'ק והשני מבקש לקבל את התמורה במזומן.

ניסן סלומינסקי: מה צריך להיות כדי שייתן לכם פתרון?

ניסן סלומינסקי: אני מבין שזה לא קשור.

ניסן סלומינסקי: אם אתה אומר שזה לא נמצא בחוק ולא בתקנות, אז זה לא קשור לדיון כרגע.

דניאל מזרחי: ראשית, עדיין לא קיבלנו את התקנות.

דניאל מזרחי: אני לא יודע אם יש התייחסות לטענות האלה, אני מקווה שכן.

ניסן סלומינסקי: הם לא קיבלו את זה?

ניסן סלומינסקי: הבנתי שכבר לפני חודש שלחו לכולם.

רוני נויבואר: העברנו את זה לשולחנה של הוועדה.

ניסן סלומינסקי: רק לוועדה?

רוני נויבואר: כן.

רוני נויבואר: בדרך כלל אנחנו מעבירים - - -

ניסן סלומינסקי: לא לבנקים?

רוני נויבואר: אם זה בסדר מצד הוועדה, אפשר להעלות את זה כבר לאתר.

ניסן סלומינסקי: אני לא יודע מה כתוב.

רוני נויבואר: זה רק נושא לדיון.

נעמה מנחמי: אין בעיה לקבל טיוטה.

רוני נויבואר: אין לנו בעיה להעביר.

דניאל מזרחי: יש שם דברים קרדינליים לביצוע, לשם התנהלות ביום יום.

דניאל מזרחי: אם מישהו הטמיע את זה בתקנות, זה מצוין.

ניסן סלומינסקי: אני לא יודע איך לעזור לך אם אני לא יודע אם זה בתקנות או לא בתקנות.

נעמה מנחמי: אפשר להוסיף את זה לתקנות.

נעמה מנחמי: אין בעיה להוסיף.

נעמה מנחמי: ככל שהוועדה חושבת שמשהו נדרש, היא יכולה להוסיף את זה.

ניסן סלומינסקי: אחרי דגירה של 15 חודשים על התקנות - - -

רוני נויבואר: - - -

ניסן סלומינסקי: שנייה.

ניסן סלומינסקי: בסדר.

רוני נויבואר: בתור הדוגרת.

רוני נויבואר: ..

ניסן סלומינסקי: את רוצה להוסיף משהו ואת אומרת: אפשר להוסיף בדקה.

ניסן סלומינסקי: זה לא ילך, זה יחזור לשם ויהיו דיונים וכו'.

נעמה מנחמי: יהיו הרבה מאוד דיונים, אלא אם ייקבע מועד סופי בחוק.

ניסן סלומינסקי: את מכירה את התקנות, נכון?

ניסן סלומינסקי: השאלה אם מה שהוא העלה, הלוואות מהסוג הזה, באות לידי ביטוי בתקנות?

ניסן סלומינסקי: התקנות נותנות פתרון?

ניסן סלומינסקי: אם נקבל את התקנות, הם יוכלו לחיות?

דניאל מזרחי: האם יש אזכור לעמלות בנקים?

רוני נויבואר: אנחנו רוצים להתייחס לדברים.

רוני נויבואר: בהגדרה "תוספת" יש הסמכה לפי פסקה (3), "הוצאות שנדרשות לצורך העמדת הלוואה במועד העמדתה", שזה חלק מההגדרה של עלות האשראי.

רוני נויבואר: צריך לומר שני דברים.

רוני נויבואר: בזמנו, גם כשהיה דיון בוועדה, אמרנו שייכנסו הדברים האלה, וזה אמור להיות במסגרת דיון בתקנות.

רוני נויבואר: ואכן יש הצעה של הממשלה לעניין הזה שגובשה עם רשות שוק ההון.

רוני נויבואר: לצורך העניין דני ישב גם איתם וגם איתנו וישבנו גם עם אחרים.

רוני נויבואר: כל מי שביקש ישבנו איתו כדי להבין את העמדה, וגם רשות שוק ההון ישבה.

רוני נויבואר: אכן זה הנושא היותר מורכב בעיניי בתקנות, וזו השאלה עד כמה אפשר להכיר בהוצאות מסוימות לצורך שיעור הריבית.

רוני נויבואר: הדילמה הזאת גם עלתה, אדוני, אם הוא זוכר, תוך כדי החקיקה.

רוני נויבואר: ככל שאנחנו ממעטים יותר דברים החוצה, המשמעות היא שאנחנו פוגעים במנגנון של הריבית, ולכן הייתה שם דילמה.

רוני נויבואר: לדעתי זה הנושא המרכזי שיש בתקנות.

רוני נויבואר: אני לא יודעת כרגע אם חברים פה יהיו מרוצים מהתוצאה שאליה הגענו או לא מרוצים מהתוצאה שאליה הגענו, כי יכול להיות שהם שאפו ליותר.

רוני נויבואר: אנחנו אמרנו גם אז, במלוא הכנות כלפי הוועדה, שבסוף זה לא יהיה משהו שיפתור לכולם את כל הצרות.

רוני נויבואר: בסוף צריך לזכור שפתרון לכל הצרות זה ריבית מאוד גבוהה דה-פקטו, וצריכים להיות מדודים ולהיות מאוזנים בשאלה מה אנחנו מוציאים החוצה ומה לא.

רוני נויבואר: פסקה (3) בהגדרות למילה "תוספת", יש הצעת תקנות לגביה, וזה הנושא המרכזי, הגדול, שיש בתקנות הללו, כך שתהיה הזדמנות אגב הדיון בתקנות לשמוע את הערות הציבור, אם עשינו מספיק, עשינו יותר מדיי או כל הערה אחרת.

דניאל מזרחי: רוני, השאלה, אם יהיו ישיבות עבודה בינינו או שבזה זה מסתיים?

רוני נויבואר: לא.

רוני נויבואר: הנוסח ששרת המשפטים הציעה לוועדה זה הנוסח ששרת המשפטים הציעה לוועדה.

רוני נויבואר: בעיקרון הדיון צריך להיות כאן, אלא אם כן היושב-ראש יבקש מאיתנו לשבת אתכם.

ניסן סלומינסקי: שאלתי אם הדבר הזה בא לידי ביטוי בתקנות או לא.

רוני נויבואר: ההערות של דני נשמעו במהלך גיבוש התקנות.

רוני נויבואר: הוא אמר שהוא ישב עם רשות שוק ההון וגם אנחנו ישבנו איתו.

רוני נויבואר: יכול להיות שלא קיבלנו הכול.

ניסן סלומינסקי: אתה תדפדף לראות מה ההצעה של התקנות.

ניסן סלומינסקי: אולי מה שהתקנות מציעות פותר לכם, ואז הלחץ שלך צריך להיות רק על הוועדה שתקדם את הדיון הזה.

דניאל מזרחי: אדוני, ראשית זה טובת הציבור.

דניאל מזרחי: שים אותי רגע בצד, אני אסתדר.

דניאל מזרחי: רוני, אם יש התייחסות למשיכת מזומנים, להעברות בנקאיות – לא ראיתי את הדבר הזה.

משה בן יעקב: לא.

משה בן יעקב: אין.

דניאל מזרחי: אין.

דניאל מזרחי: אין התייחסות לזה.

דניאל מזרחי: זה משהו קרדינלי במתן שירות.

רוני נויבואר: יצרנו תקנות לעניין שתי ההסמכות שהעלינו: השאלה, מה העסקאות שנכללו בגדר החוק, כשלצורך תכלית החוק הן אינן צריכות להיות בו.

רוני נויבואר: זה נושא אחד; נושא שני זה השאלה איזה סכומים רלוונטיים להקמת הלוואה.

רוני נויבואר: זה שני הנושאים.

רוני נויבואר: יכול להיות שדברים שאתה מעוניין שיהיו שם לא נמצאים שם.

רוני נויבואר: הצענו הצעה, ואני חושבת, אדוני, שהמקום הוא לפתוח את הדיון בתקנות.

רוני נויבואר: יישמעו כל הטענות מה עשינו, מה לא עשינו, מה עשינו בסדר, מה לא עשינו בסדר.

רוני נויבואר: הזהרתי שלא יצא מישהו מנקודת הנחה שאנחנו נפרוץ את תקרת הריבית על כל החזית רק בגלל שנשמעה הערה.

רוני נויבואר: בסוף, ככל שאני ממעטת יותר דברים מתוך הריבית, המשמעות היא ששיעור הריבית האפקטיבית, גם אם הוא לא לפי החוק, המשמעות היא שהוא עולה.

רוני נויבואר: וצריך להיזהר בין שני הפרמטרים האלה.

רוני נויבואר: אנחנו חושבים שהצענו הצעה טובה, ולכן לקח לנו גם זמן להביא אותה לשולחן, כי היא באמת הצעה קשה במובן הזה.

רוני נויבואר: מצד אחד יש לקוחות שרוצים לדעת שהם מקבלים ריבית נמוכה, מצד שני יש הבעיה של הלוואות קצרות מועד וקצרות טווח, שיש להן עלויות גבוהות בהקמה.

רוני נויבואר: את האיזון הזה אנחנו מביאים בפני הוועדה.

רוני נויבואר: אני לא חושבת שכרגע אגב הדיון הזה נגיד מה הכנסנו ומה לא הכנסנו.

רוני נויבואר: יהיה נוסח, אין לי בעיה, אני אשלח גם לדני, נעלה את זה לסדר-היום - - -

ניסן סלומינסקי: דני, מותר לך לדבר איתם.

דניאל מזרחי: שוחחנו רבות.

ניסן סלומינסקי: רק אמרתי שמותר.

משה בן יעקב: אני מכיר את טיוטת התקנות.

משה בן יעקב: צריך להבין שזה לא עניין מה דני רוצה, מה האיגוד שלנו רוצה או מה כל אחד באופן אישי רוצה.

משה בן יעקב: יש עלויות שהן ישירות להלוואה.

משה בן יעקב: כל הענף החוץ-בנקאי עובר דרך המערכת הבנקאית.

משה בן יעקב: כל פעולה שאנחנו מבצעים עולה לנו כסף.

משה בן יעקב: אין שום היגיון שלא יהיה סעיף ברור שאומר שכל עלות ישירה להעמדת הלוואה, שכרוכה בעלות של עמלה בנקאית – אין שום היגיון שזה לא ייכלל.

משה בן יעקב: צריך להבין, אתם כל הזמן עושים מישמש בין הריבית - - -

ניסן סלומינסקי: משה, אם לא מופיעה ההתייחסות לזה בתקנות, אז כשנדון בתקנות תוכל להעלות את זה, ואז תישמע עמדתך שלא יעלה על הדעת, ותישמע בטח עמדה של מישהו אחר שיגיד שוודאי זה יעלה על הדעת.

ניסן סלומינסקי: אז נצטרך להחליט.

ניסן סלומינסקי: אני אומר שוב, אני לא יודע אם זה מופיע בתקנות או לא, כי עוד לא ראיתי אותן.

ניסן סלומינסקי: אם זה מופיע – טוב; אם זה לא מופיע – תעלה את זה אז כשנקיים דיון על התקנות.

משה בן יעקב: תודה.

דניאל מזרחי: אפשר לבקש שלא תהיה אכיפה עד אז, אדוני, כדי שנוכל כן לתת שירות?

רוני נויבואר: דני, החוק נכנס לתוקף במועד שבו החוק נכנס לתוקף.

רוני נויבואר: המשמעות היא שאז חלות עליך גם החובות האזרחיות כלפי הציבור שאתה נותן לו שירות, וגם החובות לגבי הרגולטורים, ככל שיש לך רישיון, וגם החובות כלפי האכיפה הפלילית.

רוני נויבואר: אין לנו דרך לעשות - - -

ניסן סלומינסקי: התשובה שלך הייתה שאם נלך בשיטה של שישה חודשים מהאישור, בסוף ששת החודשים, רק אז יתחילו לאכוף.

רוני נויבואר: נכון.

ניסן סלומינסקי: אז אתם מסודרים, אם כך.

דניאל מזרחי: אדוני, זה מצחיק.

דניאל מזרחי: מצד אחד - - -

ניסן סלומינסקי: גם אם נגיד תשעה חודשים מעכשיו, אז בתשעה החודשים האלה גם כן אין אכיפה.

דניאל מזרחי: מצד אחד, בהגבלת השימוש במזומן, מה אומרים לציבור?

דניאל מזרחי: רבותיי, קחו את הכסף שלכם, לכו לסניף הדואר, תטעינו כרטיס נטען.

דניאל מזרחי: על מנת לעשות את זה בן אדם צריך להגיע אליי או לבנק, למשוך מזומנים, זה עולה לי כסף, אני צריך לגבות ממנו על צ'ק של 10,000 שקלים, אולי שבעה שקלים.

דניאל מזרחי: זה הזוי.

דניאל מזרחי: אדוני, מזמינים ברינקס, מחזיקים ביטוח, שומר בדלת.

דניאל מזרחי: זה דברים שקל להגיד אותם, אבל אתם שולחים אותי מפה כשהציבור בבעיה, אני לא יכול לתת שירות.

דניאל מזרחי: זה נכון, הריבית הפלילית לא נכנסה לתוקף, אבל המינהלית.

דניאל מזרחי: אני עשוי מחר להיתבע על ידי לקוח כי גביתי ממנו 50 שקלים במקום שבעה שקלים על 10,000 שקלים.

דניאל מזרחי: זה לא מותיר לי הרבה ברירות.

דניאל מזרחי: זה לא לתת לו שירות.

רוני נויבואר: אדוני, מה שאתה אומר, שחוק הסדרת הלוואות חוץ-בנקאיות, שאנחנו לצורך העניין דיברנו בו על ריבית יותר נמוכה, המשמעות היא שלא תפסתם אותה כרלוונטית לניכיון צ'קים, ולכן ממילא לא הלכתם לפי החוק ההוא.

רוני נויבואר: אתה בא ואומר: התקרה עדיין נמוכה לי מדיי, אבל היא עלתה מהחוק הקודם.

דניאל מזרחי: בעסקת ניכיון תקרת הריבית הפלילית היא 30%.

דניאל מזרחי: אף אחד לא מגיע אליה.

רוני נויבואר: לא.

רוני נויבואר: בנוסח הקיים, בנוסח הקודם של החוק, זה שלצורך העניין 60 יום אחרי תחילתו הריבית הייתה יותר נמוכה היה ויכוח בינינו - - -

דניאל מזרחי: על ה-7%.

רוני נויבואר: כן.

רוני נויבואר: אתם סברתם שלא, אנחנו סברנו שכן.

דניאל מזרחי: תמיד זאת הייתה לקונה, גם במערכת המשפטית, האם עסקת ניכיון היא עסקת הלוואה.

דניאל מזרחי: עד היום לא הייתה הבנה - - -

קריאה: ראו פסקי דין לשני הצדדים, לכן אני לא יודע מי ניצח בעניין הזה.

רוני נויבואר: עמדת היועץ המשפטי הייתה שזה חל.

ניסן סלומינסקי: רבותיי, בואו נעצור פה.

נעמה מנחמי: גם אם אדוני חושב לאשר חצי שנה, שאני חושבת שזו האופציה הפחות טובה, אולי כדאי בכל זאת להגביל אותה ברף עליון, למקרה - - -

ניסן סלומינסקי: זה רציתי לעשות עכשיו, לשלב את שתי ההצעות.

ניסן סלומינסקי: כלומר, לקחת את ההצעה של שישה חודשים מיום אישור התקנות, אבל לשים רף.

ניסן סלומינסקי: אם אני אגיד "תשעה חודשים", זה לא פייר.

ניסן סלומינסקי: צריך שזה לא יעבור את השנה נניח, שיהיה איזה רף.

חן פליישר: מה יקרה אם לא יאושרו התקנות?

נעמה מנחמי: זה ייכנס ככה, כי אחרת נמצא את עצמנו במצב שגם בעוד 15 שנה - - -

ניסן סלומינסקי: לפי ההצעה כאן, נניח תשעה חודשים מהיום, מה יקרה אם לא יאושרו התקנות, חן?

טיבריו רבינוביץ: אדוני, האם אתה רואה היגיון בכך שצריך להיות מינימום של שישה חודשים מיום התקנת התקנות, זאת אומרת שיש איזה היגיון בכך שהתקנות יעברו לפני - - -

ניסן סלומינסקי: אני מסכים איתך, אבל מאחר שבכל אופן רואים את התקנות, ואני מניח שהשינויים לא יהיו דרמטיים - - -

טיבריו רבינוביץ: אתה לא יכול להניח, כי אני מניח שהוועדה תרצה לשמוע את כל האנשים, ואולי יהיה שינוי.

ניסן סלומינסקי: ודאי שנרצה לשמוע ויהיו שינויים, אבל הם לא יהיו דרמטיים מבחינת ההתארגנות, כי אתם כבר יודעים.

ניסן סלומינסקי: זה לא משהו שלא ידעתם ולא חשבתם ולא כלום.

ניסן סלומינסקי: שוב, אם אנחנו לוקחים שישה חודשים מיום אישור התקנות והמגבלה של שנה – אם אחרי שנה לא אישרנו, יצטרכו לבדוק מה קרה לוועדה.

ניסן סלומינסקי: אם נשאיר את השילוב הזה, זה יהיה הכי טוב לכולם.

טיבריו רבינוביץ: אדוני, אם כך שנה מקסימום זה לא מספיק.

טיבריו רבינוביץ: אני אסביר לך למה.

ניסן סלומינסקי: אתה רוצה שאני אחזור להצעה של תשעה חודשים מהיום?

טיבריו רבינוביץ: לא.

טיבריו רבינוביץ: אני רוצה להציע לך הצעה טובה.

ניסן סלומינסקי: מה ההצעה הטובה שאתה רוצה להציע?

טיבריו רבינוביץ: צריך לתת את המקסימום יותר גבוה, אני אסביר לך למה.

ניסן סלומינסקי: מה זה מקסימום יותר גבוה?

טיבריו רבינוביץ: יותר גבוה משנה.

ניסן סלומינסקי: יותר גבוה משנה?

טיבריו רבינוביץ: כן.

טיבריו רבינוביץ: אם המערכת הפוליטית תיכנס למערכת בחירות, יכול להיות שהמערכת הזאת תימשך באופן ששנה זה לא מספיק.

טיבריו רבינוביץ: תשים את המינימום של חצי שנה מרגע תחילת התקנות, אבל לפחות את המקסימום תשים גבוה.

טיבריו רבינוביץ: הרי זה לא תלוי בנו, בסופו של דבר זה יהיה תלוי בכם.

טיבריו רבינוביץ: אם מתחילה מחר מערכת בחירות שיכולה להימשך - - -

נעמה מנחמי: ככל שיהיו בחירות, חוק הפרשנות מאריך באופן אוטומטי כל הוראת חוק שפוקעת בתקופה שבאזור הבחירות.

נעמה מנחמי: הוא מאריך אותה אוטומטית בשלושה חודשים נוספים, זה דבר ראשון.

נעמה מנחמי: דבר שני, מאחר שאנחנו לא מדברים פה על נושא פוליטי, גם אם יהיו בחירות, רוב הסיכויים שימשיכו לדון בזה במסגרת ועדת ההסכמות.

נעמה מנחמי: להפך, זה יפנה את זמן הוועדה מעניינים פוליטיים אחרים ויאפשר בקלות רבה יותר לדון בתקנות.

ניסן סלומינסקי: ניקח את האופציה של שישה חודשים מיום אישור התקנות ועד שנה.

נעמה מנחמי: 12 חודשים.

נעמה מנחמי: המוקדם מביניהם.

ניסן סלומינסקי: בסדר.

ניסן סלומינסקי: זה הנוסח.

נעמה מנחמי: נעשה את זה מיום שבת, לא מהיום.

רוני נויבואר: אנחנו חוזרים על הבקשה שאדוני יקבע מועד לדיון בתקנות.

ניסן סלומינסקי: לא בשבת.

רוני נויבואר: חס ושלום, לא בשבת.

חן פליישר: האם זה מיום אישור התקנות או מיום פרסום התקנות?

חן פליישר: אני רגע מחדדת משהו, כדי שאחר כך בנוסח לא יהיה לנו - - -

רוני נויבואר: מהפרסום.

נעמה מנחמי: אפשר מהפרסום.

רוני נויבואר: זה לא כל כך משנה לכם, לנו זה משנה.

רוני נויבואר: הפרסום – המשמעות שזה מגיע לשרה.

רוני נויבואר: אם זה מהאישור, זה מיום שבו הכנסת - - -

נעמה מנחמי: מפרסום.

נעמה מנחמי: זה בסדר לאדוני מפרסום התקנות להבדיל מאישור התקנות?

ניסן סלומינסקי: לא, רק שנייה.

ניסן סלומינסקי: כמה זמן הפרסום?

רוני נויבואר: שבועות.

נעמה מנחמי: בערך שבועיים.

ניסן סלומינסקי: מי מפרסם את זה?

ניסן סלומינסקי: המשרד?

רוני נויבואר: כן.

ניסן סלומינסקי: שוב אנחנו תלויים במשרד.

ניסן סלומינסקי: ונניח שהוא לא יפרסם?

רוני נויבואר: זו רוטינה של עבודה, זה כמו המועד שבו אנחנו מפרסמים ברשומות.

ניסן סלומינסקי: עזבי.

ניסן סלומינסקי: מאישור התקנות.

ניר ימין: נעמה, אפילו בשביל להיות קונסיסטנטי זה תמיד מרגע פרסום החוק.

נעמה מנחמי: אני מסכימה.

ניסן סלומינסקי: פרסום החוק ולא יעלה על שבועיים?

נעמה מנחמי: נסמוך עליהם שהם יפרסמו בזמן סביר.

ניסן סלומינסקי: אני לא רוצה שיהיה כאן משהו שמישהו יוכל למשוך את זה.

רוני נויבואר: זה רוטינה רגילה.

ניסן סלומינסקי: את מכירה את ה-15 חודשים.

ניסן סלומינסקי: אני כבר יודע מה יקרה להבא.

ניסן סלומינסקי: יש אצלנו מושג "שטר שאיתרע בנפילתו".

ניסן סלומינסקי: שטר שמצאו אותו על הרצפה, מאחר שהוא כבר פישל פעם אחת, שמישהו איבד אותו, מצאו אותו על הרצפה, אז בודקים אותו מכל הכיוונים.

נעמה מנחמי: כן, אבל מאחר שלאדוני יש רף עליון של שנה, לא ניתן יהיה למשוך את זה יותר מדי.

נעמה מנחמי: גם אם התקנות האלה נידונות ועוברות מחר בבוקר, לכל היותר ניתן יהיה לדחות את זה בחצי שנה.

ניסן סלומינסקי: אני לא רוצה להגיע לזה.

נעמה מנחמי: ברור שלא, אבל אנחנו באמת מדברים - - -

ניסן סלומינסקי: אמרתי את הרף של שנה בגללנו, לא בגללם.

רוני נויבואר: אדוני, תן לנו בבקשה את הפרסום.

רוני נויבואר: זה אומר שזה מגיע לשרה, השרה מעבירה את זה לרשומות.

ניסן סלומינסקי: אבל שנבין בינינו שאנחנו לא מדברים על משהו שהוא יותר משבועיים בין האישור לפרסום.

רוני נויבואר: זה פחות או יותר סדר הגודל ברשומות.

קריאה: - - - סטנדרט.

ניסן סלומינסקי: זה סטנדרט, אני יודע.

ניסן סלומינסקי: הסטנדרט גם היה שהיינו צריכים לקבל את זה לפני תשעה חודשים.

ניסן סלומינסקי: אנחנו רואים שפה לא הולכים לפי הסטנדרט, אז אי-אפשר לדעת.

רוני נויבואר: לא אומרים שבמקום שבעלי תשובה עומדים, צדיקים גמורים אינם יכולים לעמוד?

ניסן סלומינסקי: לא שמעתי שאתם בעלי תשובה.

רוני נויבואר: אנחנו בעלי תשובה.

רוני נויבואר: הינה, באנו, סידרנו, עשינו הכול.

רוני נויבואר: חשוב לנו שהחוק ייכנס לתוקף, אבל חשוב לנו גם להיות הגונים.

נעמה מנחמי: כן.

נעמה מנחמי: בואו נהיה גם עקביים עם הנוסח שנמצא בחוק, שזה תחילתו של חוק זה, 15 חודשים – עכשיו זה ישתנה – מיום פרסומו.

נעמה מנחמי: גם התקנות נעשה מיום פרסומן.

נעמה מנחמי: זה נראה לי נכון יותר.

ניסן סלומינסקי: את תתאימי את מה שדיברנו?

נעמה מנחמי: אני אתאים את ההתאמות הנדרשות.

נעמה מנחמי: מי בעד לאשר את מה שסיכמנו, ירים את ידו.

נעמה מנחמי: בעד הצעת החוק – 1

נעמה מנחמי: נמנעים – אין

ניסן סלומינסקי: אושרה פה אחד... שיהיה לכם בהצלחה.